


  Πανελλήνια Ομοσπονδία Ενώσεων Στρατιωτικών

Νόμιμα αναγνωρισμένη επαγγελματική Ομοσπονδία με την υπ’ αριθμ.16/2017 διαταγή του Ειρηνοδικείου Χαλανδρίου, καταχωρημένη στα βιβλία Ομοσπονδιών του Πρωτοδικείου Αθηνών με αριθμό μητρώου 844 και αριθμό βιβλίου συνδικαλιστικών οργανώσεων 6390.




Ηλεκτρονική διεύθυνση: www.pomens.gr – facebook ΠΟΜΕΝΣ 

ΔΕΛΤΙΟ ΤΥΠΟΥ
Αθήνα, 1 Μαρτίου 2018



                        Τις τελευταίες ημέρες κυκλοφορούν στο διαδίκτυο καταγγελίες περί "διωκόμενων συνδικαλιστών" στην Πολεμική Αεροπορία. 

                        Η Ομοσπονδία μας, ως η αποκλειστική εκπρόσωπος των εν ενεργεία στρατιωτικών, δεν έχει λάβει επίσημα γνώση τέτοιων καταγγελιών και συνεπώς δεν μπορεί να λάβει θέση επί συγκεκριμένου θέματος. 

                        Θα πρέπει ωστόσο να γίνεται από όλους σεβαστή, η διάκριση μεταξύ θεμάτων διοίκησης, στα οποία απαγορεύεται η ανάμειξη των θεσμικών εκπροσώπων των στρατιωτικών και των συνδικαλιστικών δικαιωμάτων που κατοχυρώνει το ισχύον θεσμικό πλαίσιο. 

                        Η Π.ΟΜ.ΕΝ.Σ. είναι ανοιχτή να εισακούσει τυχόν παράπονα των πρωτοβάθμιων Ενώσεων και να παρέμβει θεσμικά, εφόσον της ζητηθεί από αυτές.

                        Το ισχύον νομικό πλαίσιο κατοχυρώνει την οργανωμένη θεσμική παρέμβαση, εφόσον προκύπτει οποιαδήποτε παραβίασή του, όχι όμως την κριτική και μάλιστα δημόσια, στις αποφάσεις της ηγεσίας των Ε.Δ. ή την ανάμειξη επί επιχειρησιακών θεμάτων. 

                        Τα όρια είναι λεπτά και δυσδιάκριτα. Προς τούτο απαιτείται σύνεση και υπευθυνότητα όλων, ώστε να μην ευτελίζεται ο θεσμός της εκπροσώπησης των στρατιωτικών, τόσο στα μάτια της Πολιτικής και Στρατιωτικής Ηγεσίας, όσο κυρίως στα μάτια των χιλιάδων συναδέλφων. 
 
Για το Διοικητικό Συμβούλιο

